cyanic-selkie/wikianc huggingface dataset:
საქსონური სასახლე
საქსონური ხანა
XVIII საუკუნის დასაწყისში სასახლე იყიდა პოლონეთის მეფემ, საქსონური წარმოშობის ავგუსტ მკაცრმა. მეფემ 1715 წელს სასახლე გვიანდელი ბაროკოსა და როკოკოს სტილში გადააკეთებინა, ხოლო უფრო ფართომასშტაბიანი რეკონსტრუქცია 1724 წელს საქსონიელმა არქიტექტორებმა გააკეთეს. სწორედ ამიტომ სასახლეს საქსონური ეწოდა. ის საქსონური ღერძის ნაწილად იქცა, მის ერთ მხარეს საქსონური ბაღი, ხოლო მეორე მხარეს საქსონური მოედანი იყო გაშენებული. 1748 წელს ორი ახალი ფლიგელი აშენდა.
რუსული ხანა
ადრეულ XIX საუკუნეში სასახლეში განთავსებული იყო ვარშავის ლიცეუმი. ლიცეუმში ფრიდერიკ შოპენის მამა ფრანგულს ასწავლიდა და ოჯახითურთ სასახლის მიმდებარე ტერიტორიაზე ცხოვრობდა. 1837 წელს სასახლე რუსმა ვაჭარმა ივან სკვარცოვმა იყიდა. ახალმა მეპატრონემ 1842 წელს სასახლეს რეკონსტრუქცია ჩაუტარა. არქიტექტორებმა რიჩელმა და იჩკოვსკიმ შენობა ნეოკლასიციზმის სტილში გადააკეთეს, შენობის შუა ნაწილი კი დაანგრიეს და კოლონადა მოაწყვეს.
განადგურება
ინტერბელუმის დროს საქსონურ სასახლეში პოლონეთის გენერალური შტაბი განთავსდა. 1925 წელს სასახლის კოლონადაში უცნობი ჯარისკაცის საფლავი მოაწყვეს. 1935 წელს, მარშალ იოზეფ პილსუდსკის გარდაცვალების შემდეგ სასახლის წინ არსებულ საქსონურ მოედანს პილსუდსკის მოედანი უწოდეს.
სასახლე გერმანელმა ოკუპანტებმა ააფეთქეს მეორე მსოფლიო ომის დროს, ვარშავის აჯანყების დამარცხების შემდეგ, 1944 წელს. აფეთქებას გადაურჩა კოლონადის სწორედ ის თაღედი, რომლის ქვემოთ უცნობი ჯარისკაცის საფლავი იყო.
მინი|საქსონური სასახლის ერთადერთი გადარჩენილი ნაწილი
აღდგენა
არსებობს სასახლის რეკონსტრუქციის გეგმები. რეკონსტრუქცია 2007-2009 წლებში უნდა განხორციელებულიყო აღდგენას დაახლოებით 75 მილიონი ევრო სჭირდებოდა. გეგმების ასრულება შეაჩერა დებატებმა. კამათი შეეხებოდა რეკონსტრუქციის მეთოდებს, აგრეთვე აღდგენილი სასახლის ფუნქციებს. განიხილებოდა მასში საკონფერენციო დარბაზის, სამუზეუმო სივრცის, ძვირადღირებული აპარტამენტების ან რესტორნების მოწყობა. აუცილებელი გახდა ძველი საძირკვლის ნაცვლად ახლის ჩაყრა. სარდაფების გათხრებმა 2006 წელს 19 ათასამდე ობიექტი, მათ შორის ფაიფურის ნივთები და მონეტები გამოაჩინა. საბოლოოდ გადაწყდა, რომ ხელახლა აშენებულ სასახლეში ვარშავის საკანონმდებლო ხელისუფლება დაბინავდებოდა, თუმცა 2009 წელს ქალაქის მთავრობამ გაურკვეველი დროით გადადო რესტავრაციის განხორციელება.
იხილეთ აგრეთვე
მინი|სასახლის სარდაფები
ლიტერატურა
Hentschel, Walter, Die sächsische Baukunst des 18. Jahrhunderts in Polen. 2 Bde., ბერლინი, Henschelverlag Kunst und Gesellschaft, 1967.
სქოლიო
კატეგორია:ვარშავის სასახლეები კატეგორია:სამეფო რეზიდენციები
მაკედონისტიკა
მაკედონისტიკა — მეცნიერული დისციპლინა, რომელიც დაკავებულია მაკედონური ენის, მაკედონური ლიტერატურის შესწავლით. მაკედონისტიკას სხვაგვარად ასევე მაკედონურ ფილოლოგიასაც უწოდებენ, მაგრამ მაკედონური ფილოლოგია მაინც ამ სამეცნიერო დისციპლინის მხოლოდ ერთ ნაწილს აღნიშნავს.
მაკედონურ ენას ბულგარეთში ბევრი ენათმეცნიერი არ განიხილავს როგორც დამოუკიდებელ ენას, არამედ მას ბულგარული ენის დიალექტს უწოდებს. ამ მიზეზი არის ის, რომ მაკედონური ენა XX საუკუნის 20-იან წლებამდე ბულგარეთისა და ბულგარელი ხალხის ნაწილს წარმოადგენდა.
რესურსები ინტერნეტში
კატეგორია:კულტუროლოგია კატეგორია:ფილოლოგია კატეგორია:სლავთმცოდნეობა
ეგვიპტური ენა
ეგვიპტური ენის შემდეგი განვითარებაა კოპტური ენა, რომელსაც ეგვიპტელი ქრისტიანები იყენებდნენ.
პერიოდები
ეგვიპტური ენა იყოფა შემდეგ პერიოდებად:
რესურტსები ინტერნეტში
კატეგორია:აფრაზიული ენები კატეგორია:მკვდარი ენები
NGC 7280
NGC 7280 — გალაქტიკა პეგასის თანავარსკვლავედში. აღმოჩენის თარიღია 1784 წლის 15 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
აბააქითი
აბააქითი (Абаақыҭ) — სოფელი საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში (კუტოლის თემი), მდ. ბზანის სათავეში, ზღვის დონიდან 260 მ, შავი ზღვიდან 22 კმ, ოჩამჩირიდან 25 კმ. შემორჩენილია შუა საუკუნეების ციხე-კოშკისა და ეკლესიის ნანგრევები. სოფლის მოსქხლეობა 1989 წლის მდგომარეობით შეადგენდა 471 კაცს. ამჟამად კონტროლდება აფხაზეთის სეპარატისტული ხელისუფლების მიერ. საქართველოს უახლესი კანონმდებლობით მიეკუთვნება „რუსეთის მიერ ოკუპირებულ ტერიტორიებს“.
ისტორია
1949 წელს კვიტოულის თემში შედიოდა. სახელწოდება აბააქით (Абаақыҭ) აფხაზურია და „ციხის სოფელს“ ნიშნავს.
სქოლიო
კატეგორია:კუტოლის თემის სოფლები
ტრუმენ კაპოტე
ტრუმენ კაპოტე (Truman Capote; დ. 30 სექტემბერი, 1924, ახალი ორლეანი, ლუიზიანის შტატი — გ. 25 აგვისტო, 1984, ლოს-ანჯელესი) — ამერიკელი მწერალი, ცნობილი მისი 'დოკუმენტური რომანით' (ფრაზა, რომელიც თავად გამოიყენა პირველად ჟურნალიზმში ლიტერატურული ასპექტის შეტანის გამოსახატავად) "In Cold Blood" (ინგლ. ცივსისხლიანი) და ნოველით "Breakfast at Tiffany's" (ინგლ. საუზმე ტიფანისთან). ორივე მათგანი ადაპტირებულია კინოფილმებში. მისი ნამუშევრები ლიტერატურულ სამყაროში კლასიკადაა ქცეული.
სიყმაწვილე
ტრუმენ კაპოტე დაიბადა ახალ ორლეანში, ლუიზიანას შტატში. დედამისი იყო 17 წლის ლილი მეი, მამა-არკულუს პერსონსი, გამყიდველი. როდესაც კაპოტე იყო ოთხი წლის მისი მშობლები დაშორდნენ, პატარა კაპოტე კი დედამისის ნათესსავებთან გააგზავნეს, მონროვილში, ალაბამას შტატში. იქ, კაპოტეს ზრდიდა დედამისის შორეული ნათსავი ნენი რამბლი ფოლკი. მოგვიანებით უკვე მწერალმა, თავისი აღმზრდელი აღწერა მოთხრობაში "შობის ხსოვნა". მონროვილში ტრუმენი იყო ჰარპერ ლის მეზობელიცა და მეგობარიც. ჰარპერ ლიმ, რომელიც ასევე მწერალი გამოვიდა, თავის წიგნში "კაჭკაჭის მკვლელობა" ტრუმენ კაპოტე განასახიერა დილის პერსონაჟში.
მარტოსულმა კაპოტემ, თვითონ ისწავლა წერა-კითხვა, სანამ სკოლაში შევიდოდა. ხუთი წლის ასაკიდანვე, ტრუმენს თან დაჰქონდა ლექსიკონი და ბლოკნოტი, ათი წლის ასაკში კი უკვე წერდა მოთხრობებს. ამავე პერიოდში მას შეარქვეს ბულდოგი. შესაძლოა, 1930-იანი წლების პოპულარული დეტექტიური ფილმის "ბულდოგ დუმონდთან"-ბულდოგი ტრუმენი, ფონეტიკური მსგავსების გამო
1933 წელს იგი ჩავიდა ნიუ-იორკში დედამისთან და მის მეორე ქმართან ჯოზეფ კაპოტესთან. ჯოზეფ კაპოტემ, რომელიც იყო კუბაში დაბადებული ქსოვილების გადამყიდველი, იშვილა თავისი გერი და დაარქვა ტრუმენ გარსია კაპოტე. რამდენიმე ხანში, ჯოზეფ კაპოტეს დაბრალდა ფულის გაფლანგვა და ოჯახს მატერიალურად გაუჭირდა. ამის გამო, ისინი იძულებული გახდნენ პარკ ავენიუზე გადასულიყვნენ საცხოვრებლად. 11 წლის ტრუმენმა სერიოზულად დაიწყო მოთხრობების წერა, დღეში სამი საათი. მოგვიანებით იგი იხსენებდა: "11 წლის ასაკში მე დავიწყე მართლაც სერიოზულად წერა. "სეროზულად", ამას ვამბობ იმ თვალსაზრისით, რომ სხვა ბავშვები მიდიოდნენ სახლში, რათა ემეცადინათ პიანინოზე, ვიოლინოზე ან სხვა რამეზე, მე სკოლიდან ვბრუნდებოდი სახლში იმისათვის, რათა მეწერა დღეში სამი საათი. მე აკვიატებული მქონდა წერა". 1935 წელს ტრუმენი შევიდა "ტრინიტის სკოლაში". შემდეგ კი ესწრებოდა "წმინდა იოსების სამხედრო აკადემიაში". 1939 წელს კაპოტეების ოჯახი საცხოვრებლად გრინვიჩში გადავიდა, სადაც კაპოტემ სწავლა განაგრძო გრინვიჩის კოლეჯში. იქ,იგი წერდა სკოლის ორივე სალიტერატურო ჟურნალისთვის: The Green Witch-ისთვის და სკოლის გაზეთისთვის. 1942 წელს, ნიუ იორკში დაბრუნების შემდეგ, მან სწავლა განაგრძო დუაითის სკოლაში, რომელიც დღემდე მისი სახელობისაა.
17 წლის კაპოტემ დაასრულა სწავლა და მუშაობა დაიწყო ჟურნალში ნიუ-იორკერი (ჟურნალი). 1954 წელს ტრუმენის დედა, რომელიც ალკოჰოლზე დამოკიდებული გამხდარიყო, საძილე აბების ზედმეტი დოზით თავი მოიკლა.
პიროვნება
კაპოტეს ჰქონდა მისთვის დამახასიათებელი ხმის მაღალი ტემბრი და მანერული საუბარი. ჰქონდა საკუთარი სტილი და უყვარდა სიცრუეების გავრცელება. ის ხშირად ამტკიცებდა, რომ პირადად იცნობდა ისეთ ადამიანებს, რომელთაც ცხოვრებაში არც შეხვედრია. მაგალითად, გრეტა გარბო. აგრეთვე დაუფარავად ამტკიცებდა, რომ ჰქონდა სასიყვარულო კავშირები იმ კაცებთან, ვისზეც ფიქრობდა, რომ იყვნენ ჰეტეროსექსუალები, მათ შორის ეროლ ფლინზე. მას იტაცებდა ურთიერთობა ავტორებთან, კრიტიკოსებთან, ბიზნესის მაგნატებთან, ქველმოქმედებთან, ჰოლივუდისა და თეატრის მსახიობებთან, მეფური წარმომავლობის ხალხთან, არ აქვს მნიშვნელობა ამერიკის შეერთებული შტატებში იქნებოდნენ დაბადებული თუ მის საზღვრებს გარეთ. იგი დიდი ხნის მანძილზე ექიშპებოდა მწერალ გორ ვიდალს. თავისი საყვარელი მწერლების გარდა, კაპოტე ქებას რა იშურებდა სხვა მწერლების მიმართ. ლესი ფოსბური იყო ერთ-ერთი მწერალთაგანი, რომლის ნაწარმოებით მოიხიბლა კაპოტე. ასევე, აღტაცებული იყო ენდი უორჰოლის წიგნით "ენდი უორჰოლის ფილოსოფია: ანიდან ბანიმდე და უკან".
მეგობრობა ჰარპერ ლისთან
კაპოტე მთელი თავისი სიცოცხლის მანძილზე მეგობრობდა ბავშვობის მეგობარ ჰარპერ ლისთან. მეტიც, თავის მოთხრობაში "სხვა ხმები, სხვა ოთახები", იდაბელის პერსონაჟის რეალური პროტოტიპი სწორედ ჰარპერ ლი არის. თავად ჰარპერ ლიმ, კი თავის პულიცერის ორდენოსან წიგნში "მოკლა ჩხიკვი", დილის პერსონაჟი კაპოტეს მსგავსად, ნიჭიერ, შეუპოვარ და არადამაკმაყოფილებელი ოჯახური მდგომარეობის მქონე ადამიანად წარმოაჩინა. კაპოტე, ლოურენს გრობელთან ინტერვიუში ამბობს:
საუზმე ტიფანისთან
წიგნში „საუზმე ტიფანისთან: ნოველა და სამი მოთხრობა“ კაპოტემ გაააერთიანა ნოველა „საუზმე ტიფანისთან“ და სამი მოთხრობა: „ყვავილევის სახლი“, „ბრილიანტის გიტარა“ და „შობის ხსოვნა“. ნოველის, „საუზმე ტიფანისთან“, მთავარი პერსონაჟი არის ჰოლი გოლითლი, რომელიც კაპოტეს შეთხზულ ბელეტრისტულ პერსონაჟთაგან გამორჩეულია, ხოლო ნოველის პროზის სტილით მოხიბლულმა ნორმან მეილერმა კაპოტეს უწოდა: „ჩემი თაობის ყველაზე სრულყოფილი მწერალი“.
თავად კაპოტემ როი ნიუქუისტთან (ქაუნტერფოინთ, 1946) ინტერვიუში განაცხადა:
გარდაცვალება
გამომძიებლის თქმით სიკვდილის მიზეზი გახდა: "ღვიძლის დაავადება გამოწვეული მრავალგზის მოწამვლით". იგი დაიღუპა თავისი ძველი მეგობრის ჯოანა კარსონის სახლში. ჯოანა იყო ცნობილი ამერიკელი წამყვანის ჯონ კარსონის ცოლი. თავად კაპოტე მრავალჯერ ყოფილა კასონის ღამის შოუს სტუმარი. კაპოტე დაკრძალეს უესტვუდის მემორიალურ სასაფლაოზე, ლოს-ანჯელესში, თავისი ხანგრძლივი კომპანიონის ჯეკ დანფის გვერდით. დანფი დაიღუპა 1992 წელს, 1994 წელს კი მისი და კაპოტეს ფერფლი მიმოფანტეს ბრიჯჰემფტონსა და მაგ-ჰარბორს შორის, ლონგ-აილენდზე. კაპოტე საკუთრებას ფლობდა პალმ სფრინგსა და შვეიცარიაში, სადაც ძირითადად სეზონურად ჩადიოდა ჯეკ დანფი, და მთავარი რეზიდენცია გაერთიანებული ერების პლაზაზე, ნიუ იორკში. კაპოტეს სურვილი აღსრულდა დანფის სიკვდილის შემდგომ, როცა დაარსდა სხვადასხვა პრიხზები და გრანტები ლიტერატურის განსავითარებლად, მათ შორის  "ლიტერატურის კრიტიციზმის ტრუმენ კაპოტეს სახელობის ჯილდო ნიუტონ არვინის მახსოვრობაში", რომელიც არამარტო კაპოტეს, ნიუტონ არვინის მიმართ პატივის მიგება იყო. კრიტიკოსის მიმართ, რომელიც იძულებული გახდა დაეტოვებინა სმიტის კოლეგია გამომჟღავნდა რა მისი ჰომოსექსუალობა.
კაპოტეს სიკვდილის შემდგომ ახალგაზრდა მწერალმა გორ ვიდალმა აღწერა მისი გარდაცვალება "კარგი კარიერისკენ სვლა".
მხატვრული ფილმები
კაპოტეს ბავშვობა აღწერილია თავის მოთხრობაში "შობის ხსოვნა"(1956), რომელიც ადაპტირებული არის სატელევიზიო ჩვენებისთვის და თავადვე ახმოვანებს. ფილმი, რომლის რეჟისორიც იყო ფრენკ პერი, გამოვიდა 1966 წლის 21 დეკემბერს. მონაწილეობდა ჯერალდინ პეიჯი. ფილმმა ემის ჯილდო დაიმსახურა. ტელემოთხრობა მოგვიანებით გაერთიანდა პერის ფილმ-ტრილოგიაში ("კაპოტეს ტრილოგია",1969), რომელიც ასევე შეიცავდა "მირიამსა" და "სამოთხის ბილიკებს შორის". სატელევიზიო ფილმი ტრუმენ კაპოტეს "შობის ხსოვნა" არის რეჟისორ გლენ ჯორდანის 1997 წლის ახალი გადაღება, რომელშიც თამაშობენ პერი დიუკი და ფაიფერ ლორი.
1961 წელს ბლეიქ ედუარდსმა გადაიღო ფილმი ნოველის, „საუზმე ტიფანისთან“, მიხედვით. ჰოლი გოლითლის როლს კი ასრულებდა ოდრი ჰეპბერნი. ბევრი თანხმდება, რომ ეს როლი იყო მისი კარიერისთვის ერთ-ერთი განმსაზღვრელი, თუმცა კაპოტე არ დათანხმდა იგი ფართო აუდიტორიისთვის ეჩვენებინათ.
კაპოტე ახმოვანებს თავის მოთხრობას "მადლიერი სტუმრები", რომელიც არის გაგრძელება მოთხრობისა "შობის ხსოვნა". რეჟისორი ფრენკ პერია, ხოლო ჯერალდინ ფეიჯმა ისევ მოიგო ემის ჯილდო საათიან ტელემოთხრობაში.
ცივსისხლიანი ორჯერ არის ფილმად ადაპტირებული. პირველად 1967 წელს რიჩარდ ბრუკსმა  გადაიღო "ცივსისხლიანი", მთავარ როლებში რობერტ ბლეიკი და სკოტ უილსონი მონაწილეობდნენ. ფილმის გადაღება კანზასის ტერიტორიაზე მიმდინარეობდა. მეორედ კი 1996 წელს ერიკ რობერტსისა და ენტონი ედუარდსის მონაწილეობით "ცივსისხლიანის" მცირე სერიები გადაიღო ჯონატან კაპლანმა.
ნეილ სიმონის ფილმში მკვლელობა სიკვდილით (1976), კაპოტე ასარულებს ერთ-ერთ მთავარ როლს. კაპოტეს კინოგმირი ლიონელ ტვეინი, ეული მილიონერი, თავისთან სადილად პატიჟებს მსოფლიოში განთქმულ დეტექტივებს მკვლელობის გამოსარკვევად. ნამუშევარმა მას ოქროს გლობუის შესძინა. ლიონელ ტვეინი არის ძალზე კრიტიკული დეტექიური ნაწარმოებების მიმართ.
ვუდი ალენის ფილმში, „ენი ჰოლი“, არის სცენა სადაც ელვაი და ენი აკვირდებიან პარკში გამვლელებს. ელვაი ამბობს: „შეხედე, ვიღაც არის გამარჯვებული ტრუმენ კაპოტესთან მსგავსების შეჯიბრში“. გამვლელი სინამდვილეში არის ტრუმენ კაპოტე, რომელიც ფილმში ანაზღაურების გარეშე მიიღებს მონაწილეობას.
"სხვა ხმები, სხვა ოთახები", გადაიღო დევიდ სპეკმა 1995 წელს, მთავარ როლში ჯოელ სანსომი.
2005 წელს რეჟისორმა ბენეტ მილერმა გადაიღო ბიოგრაფიული ფილმი „კაპოტე“, რომელშიც კაპოტეს როლს ფილიპ სეიმურ ჰოფმანი ასრულებს. ჰოფმანმა ამ როლისათვის მიიღო ოსკარი საუკეთესო მსახიობი კაცისთვის და სხვა მრავალი ჯილდო.
სქოლიო
კატეგორია:ამერიკელი მწერლები კატეგორია:დაბადებული 1924 კატეგორია:გარდაცვლილი 1984 კატეგორია:ტრუმენ კაპოტე კატეგორია:XX საუკუნის ამერიკელი დრამატურგები კატეგორია:XX საუკუნის ამერიკელი მამაკაცი მსახიობები კატეგორია:XX საუკუნის ამერიკელი რომანისტები კატეგორია:ამერიკელი მემუარისტები კატეგორია:ამერიკელი მამაკაცი სცენარისტები კატეგორია:გეი მსახიობები კატეგორია:გეი მწერლები კატეგორია:ლგბტ სცენარისტები კატეგორია:პოსტმოდერნისტი მწერლები კატეგორია:ამერიკელი მამაკაცი რომანისტები კატეგორია:ლგბტ რომანისტები კატეგორია:ლგბტ დრამატურგები კატეგორია:ამერიკელი მამაკაცი დრამატურგები კატეგორია:ამერიკელი მამაკაცი არამხატვრული მწერლები კატეგორია:XX საუკუნის ამერიკელი მწერლები
ბაჰრეინის საგარეო ურთიერთობები
ბაჰრეინი რეგიონულ პოლიტიკაში ზომიერ როლს თამაშობს და ახლო აღმოსავლეთში მშვიდობასა და პალესტინელთა უფლებებთან დაკავშირებით არაბული ლიგის ხედვებს იზიარებს. 1971 წელს დამოუკიდებლობის მოპოვების შემდეგ ბაჰრეინმა მეგობრული ურთიერთობები შეინარცუნა მის მეზობლებთან და მსოფლიოს სხვა სახელმწიფოებთან. იგი მეზობელ სახელმწიფოოებთან დაახლოების პოლიტიკას უჭერს მხარს და უთანხმოებების აღმოფხვრას ცდილობს.
ბაჰრეინი სპარსეთის ყურის არაბული ქვეყნების თანამშრომლობის საბჭოს წევრია დაფუძნების დღიდან. ბაჰრეინის მიერ გატარებული პოლიტიკა ეკონომიკური განვითარებისა და თავდაცვისა და უსაფრთხოების უზრუნველსაყოფად სპარსეთის ყურის ქვეყნების მიერ გადადგმულ ნაბიჯებს ზუსტად შეესაბმება. 1994 წლის დეკემბერში ბაჰრეინმაც დაუჭირა მხარი სპარსეთის ყურის სახელმწიფოთა გადაწყვეტილებას ისრაელის წინააღმდეგ მეორეული და მესამეული ბოიკოტების შეწყვეტის შესახებ. ხშირ შემთხვევაში ბაჰრეინი სპეციალურ ორმხრივ სავაჭრო შეთანხმებებს დებს.
ბაჰრეინის ამჟამინდელი საგარეო საქმეთა მინსიტრი აბდულათიფ ბინ რაშიდ ალ ზაიანია.
ისტორია
1990-1991 წლებში სპარსეთის ყურის ომის დროს ბაჰრეინი ქუვეითის განმათავისუფლებელი კოალიციის წევრი იყო. ბაჰრეინელ, სამეფო სამხედრო-საჰაერო ძალებისა და აშშ-ის სამხედრო-საჰაერო ძალების მფრინავებს ერაყზე საჰაერო თავდასხმები შეიხ ისას ავიაბაზიდან მიჰქონდატ, ხოლო კოალიციის სამხედრო-საზღვაო ძალები მანამის ირგვლივ ოპერირებდნენ. ერაყმა ბაჰრეინზე ბალისტიკური რაკეტებით იერიში მიიტანა. ბაჰრეინელი სტუდენტების ნაწილი, რომელიც ერაყსა და ქუვეითში სწავლობდა, ომის დროს დაიკარდა და სადამ ჰუსეინის საიდუმლო პოლიციის მსხვერპლებად მიიჩნევიან.
ქუვეითის განთავისუფლების შემდეგ ბაჰრეინსა და აშშ-ს შორის კავშირები კიდევ უფრო გამყარდა 1991 წლის ოქტომბერსი ათწლიან შეთანხმებაზე ხელის მოწერის შემდეგ, რის შემდეგაც აშშ-ის სამხედრო ძალებს ბაჰრეინის დაწესებულებებზე წვდომისა და სამომავლო კრიზისების დროს ბაჰრეინში საომარი მასალის განთავსების უფლება მიენიჭათ. 1995 წლის ივლისში სპარსეთის ყურეში აშშ-ის მეხუთე ფლოტი შევიდა, რომელთა შტაბ-ბინაც მანამაშია განლაგებული. 2003 წელს აშშ-ის პრეზიდენტმა ჯორჯ უოლკერ ბუშმა ნატოს არაწევრ მთავარ მოკავშირედ გამოაცხადა.
2006 წელს ბაჰრეინი გაერთიანებული ერების გენერალური ასამბლეის ხელმძღვანელი იყო და ასამბლეის პრეზიდენტად ჰაია რაშიდ ალ-ხალიფა აირჩია, რომელიც პირველი ქალი იყო ახლო აღმოსავლეთიდან და მესამე მთელი მსოფლიოდან, ვინც ეს პოზიცია დაიკავა. ჰაია რაშიდ ალ-ხაიფა წამყვანი ბაჰრეინელი იურისტი და ქალთა უფლებების დამცველია.
ორმხრივი ურთიერთობები
ბაჰრეინსა და სომხეთს შორის ორმხრივი ურთიერთობები 1996 წლის ოქტომბერში, ხოლო აზერბაიჯანთან იმავე წლის ნოემბერში დამყარდა.
ბაჰრეინსა და ბელიზს შორის დიპლომატიური ურთიერთობები 2005 წლის 10 დეკემბერს დამყარდა. ბაჰრეინის საელჩო მდებარეობს ბრაზილიის დედაქალაქ ბრაზილიაში, ხოლო ბრაზილიის საელჩო ბაჰრეინის დედაქალაქ მანამაშია განთავსებული.
ბაჰრეინს დიპლომატიური ურთიერთობები აქვს დამყარებული საფრანგეთთან. მისი საელჩო პარიზში, ხოლო საფრანგეთის საელჩო ბაჰრეინში მანამაშია განლაგებული.
ბაჰრეინის ახლო მოკავშირეა ინდოეთი. ბაჰრეინი მხარს უჭერს ინდოეთის როლის ზრდას საერთაშორისო საკითხებში. ბევრი მოწინავე ბაჰრეინს ჰქონდა ახლო კავშირები ინდოეთთან: პოეტი და კონსტიტუციონალისტი იბრაჰიმ ალ-არაიედი მუმბაიში გაიზარდა; XVII საუკუნის ბაჰრეინელი თეოლოგები შეიხ სალიჰ ალ-ქარზაქანი და შეიხ ჯაფარ ბინ ქამალ ალ-დინი მნიშვნელოვანი პირები იყვნენ ჰოლკონდის ციხესიმაგრესა და სუბკონტინენტზე შიიზმის გავრცელებაში. 2014 წლის თებერვალში ბაჰრეინის მმართველი შეიხ ჰამად ბინ ისა ალ-ხალიფა სახელმწიფო ვიზიტით ეწვია ინდოეთს და ორ ქვეყანას შორის ორმხრივი ვაჭრობისა და ინვესტირებისთვის 450 მილიონი ამერიკული დოლარის ღირებულების შეთანხმება დაიდო.
2020 წლის 11 სექტემბერამდე ბაჰრეინსა და ისრაელს შორის ოფიციალური ურთიერთობები არ იყო დამყარებული. ბაჰრეინის მთავრობა არ აღიარებდა ისრაელს, როგორც სახელმწიფოს, თუმცა ისრაელის მოქალაქეებს ვიზის ქონის შემთხვევაში ბაჰრეინში შესვლის უფლება ჰქონდათ. არაოფიციალური ურთიერთობები 2016 წლის ბოლოს დაიწყო ირანთან ურთიერთობის დაძაბვისა და ისრაელისადმი არაბული ლიგის ბოიკოტის უარყოფის შემდეგ. 2020 წლის 11 სექტემბერს ბაჰრეინსა და ისრაელს შორის სამშვიდობო მოლაპარაკებას მოეწერა ხელი, რის შემდეგაც ორივე მხარემ აღიარა ქვეყნების სუვერენიტეტი და დიპლომატიური ურთიერთობები დაამყარა.
ყაზახეთში ბაჰრეინის პირველი სამეფო ვიზიტი 2014 წლის აპრილში შედგა, როდესაც ბაჰრეინის მეფე ყაზახეთის პრეზიდენტ ნურსულთან ნაზარბაევს შეხვდა. ქვენებს შორის ვაჭრობისა და ინვესტირების ხელშესაწყობად არაერთი ხელშეკრულებაა დადებული. ბაჰრეინმა მხარი დაუჭირა Expo 2017-ის ასტანაში გამართვას და ადგილობრივ ბიზნესმენებისა და სამთავრობო სექტორის წარმომადგენლების მონაწილეობა წაახალისა.
2009 წლის 19 მაისს ბაჰრეინმა კოსოვო ოფიციალურად აღიარა დამოუკიდებელ სახელმწიფოდ. 2014 წლის 13 მარტს ბაჰრეინსა და კოსოვოს შორის დიპლომატიური ურთიერთობები დამყარდა.
მესიანიზმი
მესიანიზმი (ძვ. ებრ. „მაშიახ“ – კურთხეული, ცხებული) — რელიგიური მოძღვრება უფლის რწმუნებულზე, კაცობრიობის მხსნელზე, მესიაზე, რომელიც ქვეყნად წესრიგს დაამყარებს, იხსნის ცოდვის ტეხვისაგან (ადამის და ევას პირველი ცოდვაა ნავარაუდევი). პირველად იუდეველნი მესიას ეძახდნენ მეფეს, რომელიც ზეთის ცხების შემდეგ კურთხეულად, უზენაეს მიწიერ მბრძანებლად იქცეოდა, შემდეგ, რაკი, ერის ტანჯვას არაფერი ეშველა, თანდათან შეიქმნა მითი ციურ მხსნელზე, რომელიც თავის რჩეულ ხალხთან დადებულ უფლის (იაჰვეს) შეთანხმებას აღასრულებდა. მოგვიანებით უკეთეს დროზე მეოცნებე ხალხმა უფრო ფართო მასშტაბით გაიაზრა, შექმნა მითი „უფლის სამეფოს“ შემქმნელ, საყოველთაო მხსნელ მესიაზე და ეს მისია დაეკისრა ძე ღმერთს იესო ქრისტეს. საბოლოო სახით რომის იმპერიაში ჩამოყალიბდა.
მირონი (მოქანდაკე)
მირონი (ბერძნ. Μύρων) — ძველი ბერძენი მოქანდაკე. ცხოვრობდა ძვ. წ. V საუკუნეში ატიკის და ბეოტიის საზღვარზე. პლინიუს უფროსის ბუნების ისტორიის მიხედვით მისი მასწავლებელი იყო აგელადა.
მირონის მოღვაწეობის პერიოდი წინ უსწრებდა, V საუკუნეში, ბერძნული კულტურის აყვავებას. ხელოვნების ძველი კრიტიკოსები მას ახასიათებდნენ, როგორც ანატომიის კარგ მცოდნეს, მაგრამ მიუხადავად ამისა მირონმა მაინც ვერ მოახერხა თავისი ქმნილებებისთვის სიცოცხლისა და გამომსახველობის შთაბერვა. მირონი წარმატებით ძერწავდა სხვადასხვა ღმერთებს, ნათელჰყოფდა ცნობილ გმირებსა და ცხოველებს, მას განსაკუთრებით ლამაზად გამოსდიოდა ძნელი პოზები, რომლებიც ძალზედ რეალისტურად გამოიყურებოდნენ.
ჩვენს დრომდე მოაღწია მირონის ყველაზე ცნობილმა სტატუამ „ბადროს მტყორცნელი“. ის აღბეჭდავს ათლეტს, რომელიც აპირებს ბადროს ტყორცნას. ჩვენს დრომდე მირონის „ბადროს მტყორცნელის“ მოღწეული რამდენიმე ასლისგან ერთ-ერთი განსაკუთრებით საყურადღებოა, რომელიც მარმარილოს ერთი მთლიანი მონაკვეთისგან არის შექმნილი და დღესდღეობით იგი ინახება იტალიის დედაქალაქ რომში, მასიმის სასახლეში. ასევე ცნობილია, რომ „ბადროს მტყორცნელის“ ერთ ასლის თავის მდებარეობა არასწორია და იგი ინახება ბრიტანეთის მუზეუმში.
ჩვენთვის ცნობილია, რომ მირონი ცხოვრობდა ძველბერძენი სკულპტორის ფიდიასის დროს, რომელიც თავისთავად, ბერძენი სკულპტორის პოლიკლიტე უფროსის პერიოდის, უდიდეს მხატვარს წარმოადგენდა. ეს ცნობილი გახდა ეგვიპტური პაპირუსიდან, სადაც აღწერილი იყო, რომ მირონმა გამოაქანდაკა ტიმანტის სკულპტურა, რომელიც ძვ. წ. 456 წელს გამართული ოლიმპიადის გამარჯვებული იყო.
სქოლიო
კატეგორია:ძველი ბერძენი მოქანდაკეები
ვუსალ ჰუსეინოვი
ვუსალ ჰუსეინოვი (დ. 12 იანვარი, 1980 წელი) — აზერბაიჯანის საჯარო მოხელე, რომელიც 2018 წლის 23 აპრილიდან ასრულებს აზერბაიჯანის რესპუბლიკის სახელმწიფო მიგრაციის სამსახურის უფროსის მოვალეობას.
ადრეული წლები და განათლება
ვუსალ ჰუსეინოვი დაიბადა 1980 წლის 12 იანვარს ბაქოში. 1997 წლის სექტემბერში ვუსალ ჰუსეინოვი ჩაირიცხა აზერბაიჯანის სახელმწიფო ეკონომიკურ უნივერსიტეტში (UNEC), ეკონომიკის ხელოვნების ბაკალავრის პროგრამაზე. მან 2001 წლის ივნისში მიიღო ბაკალავრის დიპლომი. 2001 წლის სექტემბრიდან 2002 წლის ივნისამდე ვუსალ ჰუსეინოვმა მონაწილეობა მიიღო ასპირანტურის კურსში გარემოსდაცვითი პოლიტიკის შესახებ, რომელიც გარემოს ეკონომიკაზე იყო ორიენტირებული და რომელიც, სლოვაკეთში, ბრატისლავაში ჩატარდა. ორი წლის შემდეგ მან 2003 წლის სექტემბერში მიიღო მაგისტრის ხარისხი აზერბაიჯანის ეკონომიკურ ურთიერთობებში, ხოლო 2005 წლის ივნისში მიიღო მაგისტრის ხარისხი საერთაშორისო ეკონომიკურ ურთიერთობებში.
2007 წელს მან მონაწილეობა მიიღო ჯონ სმიტის სტიპენდიის პროგრამაში (6 კვირა), რომელიც ხელმძღვანელობასა და მმართველობის შესწავლაზე იყო ორიენტირებული. აღნიშნული ღონისძიება გაერთიანებულ სამეფოში, ქალაქებში ედინბურგსა და ლონდონში ჩატარდა. 2008 წელს იგი ჩაირიცხა ბაქოს სახელმწიფო უნივერსიტეტის იურიდიულ ფაკულტეტზე, ხოლო 2012 წელს დაამთავრა იურიდიული ფაკულტეტის სრული კურსი. 2009 წელს ვუსალ ჰუსეინოვი ორი სპეციალური სასწავლო პროგრამის მონაწილე გახდა. ივლისში მან მონაწილეობა მიიღო ცენტრალური ევრაზიის ლიდერების აკადემიის ხელმძღვანელობის ტრენინგში თურქეთში, სტამბულში. ორი თვის შემდეგ, სექტემბერში, იგი გერმანიაში წავიდა მონაწილეობის მისაღებად ტრენინგში, რომელიც იყო მმართველობისა და რეფორმების შესასწავლი კურსი, კორუფციის ეკონომიკის სპეციალობით.
2010 წლის ივნისში, ვუსალ ჰუსეინოვი ჩაირიცხა ჰარვარდის უნივერსიტეტის ჯონ კენედის სამთავრობო სკოლის სახელმწიფო მმართველობის სამაგისტრო პროგრამაში. 2011 წლის მაისში ვუსალ ჰუსეინოვმა დაამთავრა ჰარვარდის უნივერსიტეტის მაგისტრის ხარისხი საჯარო მმართველობაში. სწავლის პარალელურად მან მონაწილეობა მიიღო მეისონის ერთწლიან პროგრამაში და მიიღო მეისონის სერთიფიკატი საჯარო პოლიტიკის შესახებ.
სამოქალაქო კარიერა
2005 წელს ვუსალ ჰუსეინოვი შეუერთდა აზერბაიჯანის რესპუბლიკის ახლად შექმნილი ანტიკორუფციულ კომისიას. ამ პოსტზე ის ასევე ასრულებდა უწყებათაშორისი სამუშაო ჯგუფის მდივნის როლს კანონმდებლობის გაუმჯობესების საკითხებში. იგი მუშაობდა აზერბაიჯანის რესპუბლიკის პრეზიდენტთან არსებული არასამთავრობო ორგანიზაციების სახელმწიფო დახმარების საბჭოს ექსპერტად, რათა შეეფასებინა ყველა საგრანტო განაცხადი, რომელიც მოიცავდა მმართველობის სფეროებსა და კორუფციის წინააღმდეგ ბრძოლას 2008-2010 წლებში. 2015 წელს, აზერბაიჯანის პარლამენტში არჩევის გამო, მან დატოვა სამოქალაქო სამსახური და დაიწყო კარიერა საკანონმდებლო ორგანოში.
მასწავლებლობის კარიერა
ვუსალ ჰუსეინოვმა თავისი პედაგოგიური მოღვაწეობა დაიწყო UNEC– ში 2006 წელს. მან წაიკითხა ლექციები საერთაშორისო ეკონომიკისა და საერთაშორისო ეკონომიკური ინსტიტუტების კურსებზე. 2008 წელს ის ასევე კითხულობდა ლექციებს ხაზარის უნივერსიტეტში იურიდიულ დეპარტამენტში ეკონომიკის შესავალი კურსის შესახებ.
საპარლამენტო კარიერა
2015 წლის 1 ნოემბერს აზერბაიჯანის მე -5 საპარლამენტო არჩევნებზე ვუსალ ჰუსეინოვი აირჩიეს დეპუტატად უჯარას No 91 საარჩევნო ოლქიდან 2015-2020 წლის ვადით, რომელიც წარმოადგენს ახალ აზერბაიჯანულ პარტიას. იგი გახდა აზერბაიჯანის ეროვნული ასამბლეის (მილი მაჯლისის) ორი კომიტეტის წევრი: იურიდიული პოლიტიკისა და სახელმწიფო სტრუქტურების კომიტეტი და თავდაცვის, უსაფრთხოების და კორუფციის წინააღმდეგ ბრძოლის კომიტეტებში. დამატებით, იგი არის რამდენიმე სამუშაო ჯგუფის წევრი, საპარლამენტთაშორისო ურთიერთობების ჩეხეთთან, შეერთებულ შტატებთან, საქართველოსთან და ა.შ. 2017 წლის 14 აპრილიდან ვუსალ ჰუსეინოვი თავმჯდომარეობს ახლად დაარსებულ სამუშაო ჯგუფს აზერბაიჯანსა და ჯიბუტს შორის საპარლამენტთაშორისო ურთიერთობების გაუმჯობესების მიზნით.
ეკონომიკური რეფორმების ანალიზისა და კომუნიკაციის ცენტრი
ვუსალ ჰუსეინოვი არის ეკონომიკური რეფორმებისა და კომუნიკაციების ანალიზის ცენტრის სამეთვალყურეო საბჭოს წევრი, ცენტრის დაარსებიდან 2016 წლის 20 აპრილიდან.
ხუან მოდესტო
ხუან მოდესტო (24 სექტემბერი, 1906, კადისი — 19 აპრილი, 1969, პრაღა) — ესპანეთის რესპუბლიკური არმიის გენერალი ესპანეთის სამოქალაქო ომის პერიოდში (1936-1939).
ესპანეთის კომუნისტურ პარტიას შეუერთდა 1930 წელს. საბჭოთა კავშირში გავლილი სამხედრო წვრთნის შემდეგ, 1933 წელს ჩაირიცხა ესპანეთის ანტი-ფაშისტურ სამხედრო დაჯგუფებაში. სამოქალაქო ომში რესპუბლიკელთა დამარცხების შემდეგ წავიდა საბჭოთა კავშირში და წითელ არმიას შეუერთდა. იბრძოდა მეორე მსოფლიო ომში და გენერლის წოდებაც მიიღო (1945).
რესურსები ინტერნეტში
კატეგორია:ესპანელი პოლიტიკოსები კატეგორია:ესპანელი გენერლები კატეგორია:დაბადებული 1906 კატეგორია:გარდაცვლილი 1969
ჩანგჭოუ
ჩანგჭოუ (常州市, ჩანგჭოუს დიალექტი: Zaon Tsei) — საოლქო დონის ქალაქი ძიანსუს პროვინციაში, ჩინეთი. ქალაქი წარსულში ცნობილი იყო, როგორც: იალინგი, ლალინგი და ძინლინგი. დასახლება მდებარეობს მდინარე იანძის სამხრეთ ნაპირზე. ჩანგჭოუ დასავლეთიდან ესაზღვრება პროვინციულ დედაქალაქს ნანკინს, ჩრდილო-დასავლეთიდან ჭენძიანგს, აღმოსავლეთიდან უსის, სამხრეთიდან კი ჯეძიანის პროვინციას. ჩანგჭოუ მდებარეობს მაღალგანვითარებული იანძის დელტის რეგიონს, რომელიც შანხაის ჩრდილოეთით ვრცელდება. ქალაქ ჩანგჭოუს მოსახლებამ, 2020 წლის მონაცემებით, 4 592 431 ადამიანი შეადგინა.
ისტორია
„იანჩენგის ნანგრევები“ (淹城遺址), მოიცავს გალავნით შემოსაზღვრულ ქალაქს, რომელიც მდებარეობს ჩანგჭოუს უძინის რეგიონში. ის დაარსდა დაახლოებით 3000 წლის წინ, დასავლეთი ჭოუს დინასტიის ჩამოყალიბების პერიოდში. თანამედროვე ჩანგჭოუს ტერიტორიაზე უძველესი დასახლების შესახებ ჩანაწერი ძიუნის პერიოდით, ძველი წელთაღრიცხვით 221 წლით თარიღდება. სწორედ ამ პერიოდში ჩამოყალიბდა ცინის დინასტია. სუის დინასტიისა და ტანის დინასტიის მმართველობის პერიოდში ქალაქი ცნობილი იყო როგორც ფილინგი (毗陵) და ის ლიანგის სამეფოს შენ-ფასინგის დედაქალაქი იყო. 698 წელს ჩანგჭოუს მისი ამჟამინდელი სახელწოდება ეწოდა, რაც „ჩვეულებრივ პრეფექტურას“ ნიშნავს. 609 წელს, ჩინეთის დიდი არხის მშენებლობის შემდეგ, ჩანგჭოუ გახდა ამ არხის ერთ-ერთი პორტის ადგილსამყოფელი, რაც აქ მოყვანილი მარცვლეულის გადაზიდვის საშუალებას იძლეოდა. ჩანგჭოუს გარშემო არსებულ დასახლებებში დღემდე მოჰყავთ ისეთი პროდუქტი, როგორიცაა: ბრინჯი, თევზი, ჩაი, აბრეშუმი, ბამბუკისებრნი და ხილი.
1920-იან წლებში ჩანგჭოუში ბამბის ქარხნების მშენებლობა დაიწყო. ბამბის ინდუსტრია გაძლიერდა 1930-იანი წლების ბოლოს, როდესაც ბიზნესების ნაწილი შანხაის იაპონიის მიერ ოკუპაციის გამო, ჩინეთის უდიდესი ქალაქის ფარგლებს გარეთ გადავიდა. სხვა ჩინური ქალაქებისაგან განსხვავებით, 1966–1976 წლების ჩინეთის კულტურული რევოლუციის დროს ჩანგჭოუ განვითარებას კვლავ აგრძელებდა. დღესდღეობით ეს ქალაქი მნიშვნელოვანი სამრეწველო ცენტრია: ტექსტილის, კვების პროდუქტების, ინჟინერიისა და უმაღლესი ტექნოლოგიების მხრივ.
დემოგრაფია
2010 წლის მონაცემებით ჩანგჭოუში 4 592 431 ადამიანი ცხოვრობდა, რაც წინა მონაცემებთან შედარებით 2%-ით მაღალი მაჩვენებელია. მთლიანი მაჩვენებლიდან 3 290 918 ადამიანი ამ ქალაქის 5 ურბანულ რეგიონში ცხოვრობს.
საგა
საკუთარი სახელი საგა შეიძლება აღნიშნავდეს:
ჩანგჭოუ
განათლება
ჩანგჭოუ საგანმანათლებლო ცენტრია, სადაც არაერთი უნივერსიტეტი მდებარეობს. სასწავლო დაწესებულებებს შორისაა: ჩანგჭოუს უნივერსიტეტი, ხოხაის უნივერსიტეტი (ჩანგჭოუს კამპუსი) ძიანგსუს მეცნიერებისა და ტექნოლოგიის მასწავლებელთა უნივერსიტეტი, ძიანგსუს ტექნოლოგიების ინსტიტუტი. ქალაქში ასევე მდებარეობს არაერთი ცნობილი საშუალო სკოლა. მათ შორისაა ჩანგჭოუს ძიანსუს პროვინციის უმაღლესი სკოლა.
კლიმატი
ქალაქისათვის დამახასიათებელია ნოტიო სუბტროპიკული კლიმატი. ქალაქში, ზოგადად, ცივი ზამთარი და ცხელი და ნალექიანი ზაფხულია. წლის განმავლობაში ჩანგჭოუსათვის ხშირია ტემპერატურის მკვეთრი ცვალებადობა
კულტურა
ჩანგჭოუს დიალექტი ჩინურის უ ენათა ოჯახს მიეკუთვნება.
ჩანგჭოუს ცნობილ ხელნაკეთ ნივთს „ჯვარედინი“ აბრეშუმის ნაქარგები და ბამბუკის ჩუქურთმები წარმოადგენს.
ცნობილ წასახელმსებლებს შორის, რომელსაც ჩანგჭოუში ამზადებენ, შედის: ბოლოკის მწნილი, სეზამის მარცველბის ტკბილეული, ტკბილი წებოვანი ბრინჯის ფქვილი ფერმენტირებული ბრინჯითა და ლაფშებით (ამ ლაბშას ხშირად დრაკონის წვერის ლაფშასაც უწოდებენ).
2004 წლიდან, ჩანგჭოუმ წარმატებულად უმასპინძლა (თანაც სამჯერ) ჩინეთის მულტფილმისა და ციფრული ხელოვნების საერთაშორისო ფესტივალს. 2006 წლის 12 დეკემბერს ჩანგჭოუს ეროვნული მულტფილმების ინდუსტრიული ბაზა „2006 წლის ყველაზე დიდი საინვესტიციო ღირებულების მქონე ათ საუკეთესო ბაზას“ შორის დასახელდა.
სქოლიო
კატეგორია:ძიანსუს ქალაქები კატეგორია:ჩანგჭოუ
ხევის კავკასიონი
thumb|300px|ხევის კავკასიონის ერთ-ერთი მონაკვეთი ხევის კავკასიონი — საქართველოს კავკასიონის მონაკვეთი. მდებარეობს კავკასიონის ჩრდილოეთ კალთაზე, მოიცავს მდინარე თერგის ზემო დინების აუზს. ხევის კავკასიონის სამხრეთ საზღვარი გასდევს კავკასიონის მთავარი ქედის თხემს მწვერვალ ზილგახოხიდან (დასავლეთით) მწვერვალ ჭაუხამდე (აღმოსავლეთით), ჩრდილოეთით — მიუყვება ხოხის ქედს, გადაკვეთს თერგის ხეობას და ადის მდინარეების ხდისა და არმხის (თერგის მარჯვენა შენაკადები) წყალგამყოფზე, აღმოსავლეთით ხევის კავკასიონის საზღვარი შავანის ქედს გაუყვება, შემდეგ მდინარეების ჯუთისა (სნოსწყლის ზემო დინება) და როშკისწყლის (ხევსურეთის არაგვის მარჯვენა შენაკადი) წყალგამყოფს. დასავლეთი საზღვარი მდინარეების თერგისა და ზაქის წყალგამყოფია ზილგახოხისა და სივერაუტის მწვერვალებს შორის.
რელიეფი
ხევის კავკასიონი აგებულია უმთავრესად იურული თიხაფიქლებით, ქვიშაქვებით, კირქვებითა და მერგელებით. ეს ნალექები გამსჭვალულია დიაბაზის ინტრუზიული ძარღვებით. მნიშვნელოვნადაა გავრცელებული პალეოზოური გრანიტები, გნაისები და დიორიტები, მეოთხეული ეფუზივები, მყინვარული ნაფენები და დელუვიონი. ხევის კავკასიონის ძირითადი ოროგრაფიული ერთეულებია: მთავარი ქედის ჩრდილოეთ კალთა (მწვერვალები: ზილგახოხი, ყადლასანი, ლაღზწითი, ლაგათისარი, ხორისარი, ნარვანხოხი, სადუცია, ქვენამთა; უღელტეხილები: ურუსთის, ჯვრის, გუდამაყრის). ჩრდილოეთით აღმართულია ხოხის ქედი (მწვერვალები: სივერაუტი, ჯიმარა, სუათისი, მაილი, მყინვარწვერი). მაღალია აგრეთვე შავანისა და ყუროს ქედები. ხევის კავკასიონის სხვა ოროგრაფიული ერთეულებია: მდინარე თერგის ხეობა (ზემო წელში თრუსოს, სტეფანწმინდის ქვემოთ ე.წ. დარიალის ხეობა), ყაზბეგისა და სნოს ქვაბულები. აქ გაბატონებულია ტექტოგენურ-ეროზიული მაღალმთიანი რელიეფი. ფართოდ არის გავრცელებული ახალგაზრდა ვულკანური რელიეფი, მყინვარული და სხვა ფორმებიც.
ჰავა
ხევის კავკასიონს ახასიათებს ჰავის სიმაღლებრივი ზონალურობა. სოფელ კობის ქვემოთ, 1740-1960 მეტრის ფარგლებში, ზომიერად ნოტიო ჰავაა. იცის ცივი ზამთარი და ხანგრძლივი გრილი ზაფხული, საშუალო წლიური ტემპერატურა 2,8 °C-დან 4,9 °C-მდეა. აბსოლუტური მინიმუმი -34 °C, აბსოლუტური მაქსიმუმი 29-32 °C. უფრო ზემოთ ზომიერად ცივზამთრიანი და მოკლეზაფხულიანი ჰავაა, მაღლა მას ცვლის მაღალმთის ზომიერად ნოტიო ჰავა, სადაც ნამდვილი ზაფხული არ იცის. ყვალაზე მაღალ ადგილებში კი მუდმივთოვლიან-მყინვარებიანი მაღალმთის ჰავაა.
ხევის კავკასიონზე 800-1700 მმ ნალექი მოდის წელიწადში. მდინარეებიდან აღსანიშნავია თერგი და მისი შენაკადები. წყალდიდობა თერგზე ზაფხულშია, წყალმცირობა - ზამთარში. ზოგიერთი შენაკადი ღვარცოფულია.
ლანდშაფტები
ხევის კავკასიონზე მრავალი ცირკული, დაკიდებული და ხეობის ტიპის მყინვარია. მათ შორის უდიდესია სუათისი, ორწვერი, დევდარაკი.
ნიადაგ-მცენარეული საფარი ზონების სახითაა განლაგებული: თერგისა და ზოგიერთი მისი შენაკადის ხეობაში ტყის ღია ყომრალი ნიადაგია, რომელზეც ხარობს არყისა და ფიჭვის ტყეები. შემდეგ სიმაღლებრივ ზონაში მთის მდელოს კორდიანი და კორდიან-ტორფიანი ნიადაგია, სადაც იზრდება სუბალპური და ალპური ბალახეული. ხევის კავკასიონი გამოირჩევა სიმაღლებრივი ლანდშაფტური ზონალურობის სრული სპექტრით, თუმცა მთა ტყის ლანდშაფტის არეალი აქ უმნიშვნელოა. გაბატონებულია მთა-მდელოს და გლაციალურ-ნივალური ლანდშაფტები.
ლიტერატურა
კატეგორია:კავკასიონი
ჰინდერტელტიჰორნი
ჰინდერტელტიჰორნი (Hiendertelltihorn) — მთა ბერნის ალპებში, შვეიცარიაში. მდებარეობს სოფელ ჰანდეგის დასავლეთით, ბერნის კანტონში. აღმართულია გაულისა და გრუბენის მყინვარებს შორის.
რესურსები ინტერნეტში
კატეგორია:ალპები კატეგორია:შვეიცარიის მთები
ვანესა ო'ბრაიენი
ვანესა აუდი რაის ო'ბრაიენი (დ. 2 დეკემბერი, 1964) — ბრიტანელი და ამერიკელი მთამსვლელი, სუბორბიტალური კოსმოსური ფრენის მონაწილე, მკვლევარი, ავტორი და ყოფილი ბიზნეს აღმასრულებელი. 2022 წლის 4 აგვისტოს, ო'ბრაიენი გახდა პირველი ქალი, რომელმაც დაასრულა Explorers' Extreme Trifecta - მიაღწია უკიდურესობებს ხმელეთზე, ზღვაზე და ჰაერში მას შემდეგ, რაც მან გაიარა კარმანის ხაზი, როგორც Blue Origin NS-22 კოსმოსური ფრენის მონაწილემ. 2020 წლის 12 ივნისს ო'ბრაიენი გახდა პირველი ქალი, რომელმაც მიაღწია დედამიწის უმაღლეს და ყველაზე დაბალ წერტილებს და შევიდა გინესის მსოფლიო რეკორდიების წიგნში. იგი გახდა პირველი ამერიკელი ქალი, რომელმაც ავიდა კ2-ის მთაზე და პირველი ბრიტანელი ქალი, რომელიც ავიდა კ2-ზე და უსაფრთხოდ დაბრუნდა. 2017 წლის 28 ივლისს, წარმატებით უხელმძღვანელა 12 წევრისგან შემდგარ გუნდს მწვერვალზე და უკან, მესამე მცდელობაზე. ის არის სამეფო გეოგრაფიული საზოგადოების წევრი და სამეცნიერო ძიების საზოგადოების საპატიო მრჩეველი წევრი.
ო'ბრაიენმა 2019 წელს მიიღო უშიშარი გოგონას ჯილდო და 2018 წელს სამეცნიერო ძიების საზოგადოების მიერ მიენიჭა წლის საუკეთესო მკვლევარის წოდება. მან გინესის მსოფლიო რეკორდი დაამყარა ყველა კონტინენტის უმაღლეს მწვერვალზე 295 დღის განმავლობაში ასვლისთვის (შვიდი მწვერვალი), ქალის მიერ დაფიქსირებული ყველაზე სწრაფი დრო. ო'ბრაიენმა ასევე გაიარა თხილამურებით ბოლო 60 საზღვაო მილი ან 111 კმ სამხრეთ პოლუსამდე და ჩრდილოეთ პოლუსამდე, რითაც დაასრულა მკვლევარების გრანდ სლემი 11 თვეში. ვანესა გახდა პირველი ქალი, რომელმაც ეს გააკეთა კალენდარული წლის განმავლობაში და მე-8 ქალი მსოფლიოში, რომელმაც ეს მოახერხა.
ადრეული ცხოვრება
ვანესა აუდი რაის ო'ბრაიენი დაიბადა 1964 წლის 2 დეკემბერს და გაიზარდა გროს პოინტის ფერმებში, მიჩიგანში.
განათლება
ო'ბრაიენი სწავლობდა ნიუ-იორკის უნივერსიტეტის პროფესიული სწავლების სკოლაში, სადაც მიიღო ბაკალავრის ხარისხი ეკონომიკაში და აღმასრულებელი ბიზნესის ადმინისტრირების მაგისტრის ხარისხი ფინანსებში ნიუ-იორკის უნივერსიტეტის სტერნის ბიზნესის სკოლაში. ვანესა ო'ბრაიენი 2021 წელს სტერნის ბიზნეს სკოლის ტოპ 10-ში დასახელდა.
კარიერა
ო'ბრაიენი მუშაობდა Morgan Stanley-ში, Barclays Bank-სა და ამერიკის ბანკში ფინანსებისა და ბიზნესის განვითარების დირექტორად.
ელჩი, გამგეობა და კვლევითი როლები
მინი| NS-22-ის ასტრონავტი ვანესა ო'ბრაიენი, უკაბელო MRI მოწყობილობით ამოწმებს თავის ტვინს მისიის შემდეგ, 2022 წლის 4 აგვისტოს ო'ბრაიენი არის სამეცნიერო კვლევების საზოგადოების საპატიო მრჩეველთა საბჭოს წევრი. ის ასევე არის გარე აღჭურვილობის კომპანიის, Arc'Teryx-ის საზოგადოების ელჩი, (სოჰო, ნიუ-იორკი), და Goodwill-ის კეთილი ნების ელჩი პაკისტანში, ნეპალის მთამსვლელთა ასოციაციის საპატიო ელჩი აშშ-იდან, და ამერიკული ალპური კლუბის აქტიური წევრი. ო'ბრაიენს ადრე ეკავა გამგეობის თანამდებობები მაძიებელთა კლუბში, ამერიკის პაკისტანის ფონდში და იყო Thomson Safaris-ის მრჩეველთა საბჭოს ყოფილი წევრი. ო'ბრაიენმა თავისი წვლილი შეიტანა უამრავ კვლევით და მეცნიერულ პროექტში, მათ შორის ღამის ჰიპოქსიური ზემოქმედების ეფექტების გამოკვლევაში მაღალმთიანი ალპინზმისას (მანასლუს მწვერვალზე, 8156 მეტრზე) და მაღალი სიმაღლის მყინვარების შეთხელების ტესტირებაში (გოდვინ-ოსტინის მყინვარი 5029 მეტრის სიმაღლეზე სიმაღლეზე ). იგი ასევე სწავლობდა კლიმატის ცვლილების გავლენას ეკვატორზე პროექტ 25Zero-სთან ერთად.
ვანესა არის iMedisync-ის გლობალური ელჩი. ეს ციფრული ფსიქიკური ჯანმრთელობის დაცვის პლატფორმის კომპანიაა, რომელიც უზრუნველყოფს MCI-ის (მსუბუქი კოგნიტური შეზღუდვის), დემენციის, პარკინსონისა და ალცჰეიმერის დაავადების ადრეულ გამოვლენასა და მკურნალობას. ო'ბრაიენის მიერ MRI გამოსახულების გამოყენებამ კოსმოსური ფრენების წინ და შემდგომ აჩვენა ნაკლები აქტივობა ტვინის პარიეტალურ წილში, რაც მიუთითებს საკუთარი თავის „დაკარგვაზე“ და „სამყაროსთან ერთიანობის“ მდგომარეობაზე.
მწვერვალები და პოლუსები
ვანესას მსოფლიოს 14 8000 მეტრიანი მწვერვალიდან ხუთი (შიშა-პანგმა, ევერესტი, ჩო-ოიუი, მანასლუ და კ2) აქვს დალაშქრული. მათ შორის, შიშა-პანგმა და ჩო-ოიუი სულ რაღაც 8 დღის ინტერვალში დალაშქრა. ამის შემდეგ ო'ბრაიენმა გადაწყვიტა გაეგრძელებინდა ალპინიზმი და მიზნად დაისახა მკვლევარების გრანდ სლემის მიღწევა. მკვლევარების გრანდ სლემი გულისხმობს შვიდი მწვერვალის, ჩრდილოეთ და სამხრეთ პოლუსების დალაშქვრას და ასევე სამი პოლუსის გამოწვევას (ევერესტი და ჩრდილოეთ და სამხრეთ პოლუსები).
ჩელენჯერის ღრმული
ო'ბრაიენი შეუერთდა Caladan Oceanic-ის ცეცხლოვანი სარტყლის ექსპედიციას წყნარ ოკეანეში, რათა გამოეკვლია სამი აუზის ფსკერი, რომლებიც ქმნიან ჩელენჯერის ღრმულს. 2020 წლის 12 ივნისს, ვიქტორ ვესკოვო და ო'ბრაიენი ჩავიდნენ ჩელენჯერის ღრმულის „აღმოსავლეთ აუზში“ და გაატარეს სამი საათი ფსკერზე. მათ დაასკანერეს ფსკერის რელიეფის დაახლოებით ერთი მილი და აღმოაჩინეს, რომ ზედაპირი არ იყო ბრტყელი, როგორც თავიდან ეგონათ.
სუბორბიტალური კოსმოსური ფრენა
ო'ბრაიენმა მიიღო ავიაციის ფედერალური ადმინისტრაციის ადამიანის კოსმოსური ფრენის უფლება Blue Origin-ის NS-22 ბორტზე, 2022 წლის 4 აგვისტოს. მეექვსედ თავის 20-წლიან ისტორიაში, Blue Origin-მა წარმატებით გაუშვა ადამიანები სუბორბიტალურ კოსმოსურ ფრენაზე. ხუთი ადამიანი, რომელიც ო'ბრაიენთან ერთად გაფრინდნენ, იყვნენ: კობი კოტონი, მარიო ფერეირა, კლინტ კელი III, სარა საბრი და სტივ იანგი. ფრენა ზღვის დონიდან 107 კმ სიმაღლეზე განხორციელდა. ეკიპაჟმა გაუძლო 3603 კმ/სთ სიჩქარეს ასვლისას და იფრინა სულ 10 წუთი და 20 წამი. ეს იყო Blue Origin-ის პირველი კოსმოსური ფრენა, რომელშიც მონაწილეობდა ეკიპაჟის ორი ქალი წევრი. ვანესა ო'ბრაიენი გაეროს ქალთა დროშას ატარებდა.
სხვა სპორტები
2013 წელს ამერიკის წითელი ჯვრის დროშის ჩრდილოეთ პოლუსზე ატანის შემდეგ, ო'ბრაიენმა დაასრულა ბოსტონის მარათონი 2017 წელს, რათა დახმარებოდა ამერიკულ წითელ ჯვარს $512,000-ზე მეტის შესაგროვებლად.
ო'ბრაიენს აქვს შემდეგი ფოტოგრაფიული ტიტულები ჟურნალ Forbes-ში მოტოსპორტისთვის 2018 წელს, რომელიც მოიცავს ჰოთ როდების ეროვნული ასოციაციის ღონისძიებას შარლოტაში, ჩრდილოეთ კაროლინაში დონ შუმახერის, ლეა პრიჩეტის, ტონი შუმახერისა და ანტრონ ბრაუნის მონაწილეობით. ო'ბრაიენს ასევე აქვს შემდეგი ფოტოგრაფიული ტიტულები ჟურნალ Forbes-ში მოტორსპორტისთვის 2015 წელს, რა დროსაც აშუქებდა Pocono Raceway-ს ჯასტინ უილსონის, მარიო ანდრეტის, რიკ მირსისა და სეიჯ კარამის მონაწილეობით. დამატებით ფოტოებში შედიან სკოტ დიქსონი, ჩიპ განასი, მაიკ ჰალი და პიპა მანი.
მთამსვლელური ექსპედიციები
მინი| ო'ბრაიენი [[კ2|K2-ის მწვერვალზე, ჩრდილოეთ პაკისტანში, 8,611 მ, 2017 წლის 28 ივლისს. ამ მომენტში ის ხდება პირველი ამერიკელი ქალი, რომელმაც დალაშქრა K2-ის მწვერვალი.]]
სქოლიო
<references group="" responsive="1">
კატეგორია:ქალი კოსმონავტები კატეგორია:XXI საუკუნის ამერიკელი ქალები კატეგორია:ინგლისელი არამხატვრული მწერლები კატეგორია:ინგლისელი მოგზაურები კატეგორია:ბრიტანელი მოგზაურები კატეგორია:ინგლისელი მთამსვლელები კატეგორია:ბრიტანელი მთამსვლელები კატეგორია:არქტიკის მკვლევრები კატეგორია:ანტარქტიკის მკვლევრები კატეგორია:დაბადებული 1964
ჩრდილოეთი ინილჩექი
ჩრდილოეთი ინილჩექი (Түндүк Эңилчек) — ხეობის ტიპის დატოტვილი მყინვარი ცენტრალურ აზიაში, ტიან-შანში, ყირგიზეთში. მსოფლიოს ერთ-ერთი უგრძესი და ტიან-შანის ერთ-ერთი უმსხვილესი მყინვარია. სიგრძე 38,2 კმ, ფართობი 181,2 კმ². ფირნის ხაზი გადის 4750 მ სიმაღლეზე.
მდებარეობს მდინარე ინილჩექის სათავეებში. წარსულში ერთვოდა მყინვარ სამხრეთ ინილჩექს. დღეისათვის ამ ორ მყინვარს შორის კავშირი დამყარებულია მკვდარი ყინულის მასივით, რომელიც საფუძვლად უდევს მერცბახერის ტბის ფსკერს.
მყინვარის ენის ბოლო მდებარეობს ზღვის დონიდან 3400 მ სიმაღლეზე. ფირნის ხაზი გადის 7000 მ სიმაღლეზე. მყინვარის ბოლოსა და სამხრეთი ინილჩექის ქვედა ნაწილს შორის მდებარეობს მერცბახერის ტბა და ზემო ტბა. 1996 წელს ჩრდილოეთი ინილჩექის მოძრაობის შედეგად თითქმის მთლიანად განადგურდა ზემო ტბა.
სქოლიო
კატეგორია:ყირგიზეთის მყინვარები
IVR
ინტერაქტიული სატელეფონო სისტემა (Interactive Voice Response System) წარმოადგენს ტექნოლოგიას, რომელიც სატელეფონო ზარების ავტომატურ რეჟიმში დამუშავებისა და აბონენტებთან ინტერაქციის შესაძლებლობას იძლევა. ინტერაქტიული სატელეფონო სისტემები დღეს ხშირად გამოიყენება კომპანიების მიერ მომსახურების დონის ამაღლებისა და ამავდროულად მომსახურების ღირებულების შემცირების მიზნით.
აუდიო ჩანაწერებისა და სცენარების საშუალებით, რომლებიც ინტერაქტიული სატელეფონო სისტემების მთავარი შემადგენელი ნაწილია, აბონენტს შეუძლია მიიღოს სასურველი ინფორმაცია ან ჩაატაროს რაიმე ოპერაცია ტელეფონის ღილაკებზე თითის დაჭერის მეშვეობით.
ინტერაქტიული სატელეფონო სისტემები გამოიყენება და შესაძლებელია გამოყენებულ იქნას სხვადასხვა სფეროებში, მათ შორის:
ბანკებში - ტარიფებისა და პირობების შესახებ ინფორმაციის მისაღებად, ანგარიშების სამართავად, ვალუტის კურსის გასაგებად ვაგზლის ან ავია სალაროებში - რეისების, ტარიფებისა და პირობების შესახებ ინფორმაციის მისაღებად, ბილეთების დაჯავშნად კინოთეატრებში - მიმდინარე ჩვენებების შესახებ ინფორმაციის მისაღებად, ბილეთების დასაჯავშნად სატელეკომუნიკაციო კომპანიებში - ტარიფებისა და პირობების შესახებ ინფორმაციის მისაღებად, მიმდინარე დავალიანების ან კრედიტის გასაგებად კვლევით და მარკეტინგულ კომპანიებში - გამოკითხვების ჩასატარებლად გართობისა და საინფორმაციო სფეროებში - ინფორმაციის ან კონტენტის მიწოდებისათვის და ნებისმიერი სხვა პროფილის კომპანიაში - რომელიც ახორციელებს მომხმარებლების მომსახურებას.
ინტერაქტიული სისტემების გამოყენება ასევე მოსახერხებელია ავტომატური გამავალი ზარების განსახორციელებლად მომხმარებლისთვის ინფორმაციის მიწოდების ან მისგან ინფორმაციის მიღების მიზნით.
ინტერაქტიული სატელეფონო სისტემების რეალიზება და ამ გზით მომსახურების გარკვეული ნაწილის ავტომატიზაცია ეფექტურია ისეთი კომპანიებისათვის, რომლებიც მომხმარებლებს სთავაზობენ სატელეფონო მომსახურებას, სატელეფონო მხარდაჭრას ან ინფორმაციის მიწოდებას პროდუქტების/მომსახურებების შესახებ და/ან რომლებიც ყოველდღიურად დიდი რაოდენობით სატელეფონო ზარებს იღებენ.
კატეგორია:კავშირგაბმულობა
Camponotus socrates
Camponotus socrates — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
კაშუბისტიკა
კაშუბისტიკა ეწოდება მეცნიერულ დისციპლინას, რომელიც დაკავებულია კაშუბური ენისა და ამ ენაზე არსებული ტესტების შესწავლით. კაშუბისტიკა სხვაგვარად ასევე კაშუბურ ფილოლოგიასაც უწოდებენ, მაგრამ კაშუბური ენის შესწავლა პოლონეთში როგორც პოლონისტიკის ფარგლებში შეიძლება; ამ ენას პოლონეთში დიალექტის სტატუსი აქვს.
კაშუბური ენის, კულტურის, ტრადიციების, ისტორიის სპეციალისტებს, რომლებიც დაკავებული არიან ამ ქვეყნის შესწავლით, სწავლებით, კვლევით კაშუბოლოგებს ან კაშუბისტებს უწოდებენ.
კაშუბური ენის კვლევით, როგორც წესი, თვითონ პოლონეთში ინტერესდებიან თავად პოლონური ენის სპეციალისტები, ანდა რუსი ეთნოლინგვისტები.
იხილეთ აგრეთვე
კატეგორია:კულტუროლოგია კატეგორია:ფილოლოგია კატეგორია:სლავთმცოდნეობა
Technomyrmex anterops
Technomyrmex anterops — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Technomyrmex-ს გვარიდან. მიეკუთვნება Dolichoderinae-ს ქვეოჯახს. .
ალიბეკი (მრავალმნიშვნელოვანი)
საკუთარი სახელი ალიბეკი შეიძლება აღნიშნავდეს:
ზმოლიკასი
ზმოლიკასი (Σμόλικας) — მთა საბერძნეთში. მდებარეობს ქვეყნის ჩრდილო-დასავლეთ ნაწილში პინდოსის მთებში. მეორე მწვერვალია საბერძნეთში სიმაღლით ოლიმპოს შემდეგ. მწვერვალის სიმაღლეა ზღვის დონიდან 2638 მეტრი. მთის მიმდებარედ არის ორი ეროვნული პარკი. დასავლეთ კალთაზე მდებარეობს ალპური ტიპის ტბა დრაკოლიმნი.
რესურსები ინტერნეტში
კატეგორია:საბერძნეთის მთები
ნეოკონსერვატიზმი
ტერმინი „ნეოკონსერვატორი“ თავდაპირველად გამოყენებულ იქნა იმ ლიბერალების წინააღმდეგ, რომლებიც „მარჯვნივ გადავიდნენ“. მაიკლ ჰარინგტონმა, სოციალ-დემოკრატმა, სიტყვა ნეოკონსერვატორი პირველად გამოიყენა 1973 წელს ჟურნალის „Dissent“ სტატიაში სოციალური პოლიტიკის შესახებ.
პირველი მნიშვნელოვანი ნეოკონსერვატორი, რომელმაც ეს ტერმინი მიიღო და ამ მიმდინარეობის დამფუძნებლად ითვლება, იყო ირვინ კრისტოლი. მან საკუთარი ნეოკონსერვატიული შეხედულებები ჩამოაყალიბა 1979 წლის სტატიაში „Confessions of a True, Self-Confessed Neoconservative.“ („ნამდვილი, თვითაღიარებული ნეოკონსერვატორის აღიარება“). კრისტოლის იდეების გავლენა იზრდება 1950-იანებიდან, როდესაც ის ჟურნალს „Encounter“ აფუძნებს. ნეოკონსერვატიული იდეების კიდევ ერთი გავლენიანი წყარო იყო ნორმან პოდჰორეცი, ჟურნალის „Commentary“ რედაქტორი 1960-95 წლებში. 1982 წლისთვის პოდჰორეცი საკუთარ თავს ნეოკონსერვატორს უწოდებდა ნიუ-იორკ ტაიმზის სტატიაში „The Neoconservative Anguish over Reagan's Foreign Policy“ („ნეოკონსერვატიული წუხილი რეიგანის საგარეო პოლიტიკის მიმართ“). ეს ტერმინი სულ უფრო ხშირად ხდება მედიის ყურადღების ცენტრში ჯორჯ ბუში უმცროსის პრეზიდენტობის პერიოდში. განსაკუთრებით ყურადღება ეთმობა ამერიკის საგარეო პოლიტიკაზე ნეოკონსერვატორთა ზეგავლენას, როგორც „ბუშის დოქტრინის“ ნაწილს.
გარბინიე მუგურუსა
გარბინიე მუგურუსა ბლანკო (Garbiñe Muguruza Blanco; დ. 8 ოქტომბერი, 1993, კარაკასი, ვენესუელა) — ვენესუელური წარმოშობის ესპანელი პროფესიონალი ჩოგბურთელი, მსოფლიოს ყოფილი პირველი ჩოგანი.
მუგურუსას ორი დიდი სლემის ტურნირი აქვს მოგებული – 2016 წელს, მან საფრანგეთის ღია პირველობის ფინალში სერენა უილიამსი ორ სეტში დაამარცხა, ხოლო 2017 წელს უიმბლდონის ფინალში მის დას – ვინუსს ასევე ორ სეტში სძლია. მუგურუსას ჯამში 6 WTA-ის ტურნირი აქვს ერთეულთა თანრიგში მოგებული. იგი 4 კვირის განმავლობაში იკავებდა რეიტინგში პირველ ადგილს.
პირადი ცხოვრება
გარბინიე დაიბადა ვენესუელის დედაქალაქ კარაკასში. დედა სკარლეტ ბლანკო ვენესუელელია, ხოლო მამა ხოსე ანტონიო მუგურუსა ბასკია ესპანეთიდან. ჰყავს ორი ძმა – ასიერი (ინჟინერი) და იგორი (ეკონომისტი). გარბინიემ ჩოგბურთის თამაში სამი წლის ასაკში დაიწყო ძმებთან ერთად. გამოირჩევა აგრესიული სათამაშო სტილით. მისი ფავორიტი საჩოგბურთო საფარია ჰარდი. მისი ფავორიტი ჩოგბურთელები იყვნენ სერენა უილიამსი და პიტ სამპრასი. ფლობს ესპანურ და ინგლისურ ენებს. უყვარს კულინარია, წიგნების კითხვა და მუსიკის მოსმენა.
წლის შემაჯამებელი ტურნირის ფინალი: 1 (0–1)
(დ) – დახურული კორტი
სქოლიო
კატეგორია:ესპანელი ჩოგბურთელები კატეგორია:საფრანგეთის ღია პირველობის ჩემპიონები ჩოგბურთში კატეგორია:უიმბლდონის ჩემპიონები კატეგორია:მსოფლიოს პირველი ჩოგნები კატეგორია:დაბადებული 1993 კატეგორია:დაბადებული 8 ოქტომბერი
NGC 7283
NGC 7283 — გალაქტიკა პეგასის თანავარსკვლავედში. აღმოჩენის თარიღია 1864 წლის 7 აგვისტო. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ხუსტო ფიგეროლა
thumb|right|170px|ხუსტო ფიგეროლა ხუსტო ფიგეროლა (Justo Figuerola de Estrada; დ. 18 ივნისი, 1771, ლამბაიეკე, პერუ — გ. 23 მაისი, 1854, ლიმა, პერუ) — პერუელი პოლიტიკური და სამეცნიერო მოღვაწე. ორჯერ 1843 და 1844 წწ. ეკავა პერუს პრეზიდენტის თანამდებობა. იგი სწავლობდა და შემდეგ მუშაობდა ლიმის სან–მარკოსის უნივერსიტეტში, ასწავლიდა ფილოსოფიასა და საღვთო სჯულს.
იგი იყო ერთ–ერთი პირველი ვინც 1821 წელს ხელი მოაწერა პერუს დამოუკიდებლობის დეკლარაციას. 1823 წელს აირჩიეს პერუს კონგრესის დეპუტატად ქალაქ ტრუხილიოდან. ამავე წელს მცირე ხნით ხელმძღვანელობდა კონგრესს. ეკავა საგარეო საქმეთა მინისტრის თანამდებობაც. 1851 წელს მიატოვა პოლიტიკური კარიერა და გავიდა პენსიაზე.
ლიტერატურა
კატეგორია:პერუს პრეზიდენტები კატეგორია:დაბადებული 18 ივნისი კატეგორია:დაბადებული 1771 კატეგორია:გარდაცვლილი 23 მაისი კატეგორია:გარდაცვლილი 1854
ჰოხ-ჰორეფელისტოკი
ჰოხ-ჰორეფელისტოკი (Hoch Horefellistock) — მთა ურნერის ალპებში, შვეიცარიაში. მდებარეობს ურის კანტონში. მის სამხრეთ კალთასთან მდებარეობს გეშენერალპზეეს ტბა.
რესურსები ინტერნეტში
კატეგორია:ალპები კატეგორია:შვეიცარიის მთები
ბატამბანკი
ბატამბანკი, ქალაქი კამბოჯაში, ბატამბანკის პროვინციის ადმინისტრაციული ცენტრი. 176.089 მცხოვრები (2005 წლის მონაცემებით). გაშენებულია ტონლე-საპის ტბის დასავლეთით, პნომპენ-ბანგკოკის (ტაილანდი) რკინიგზის ხაზზე.
ლიტერატურა
კატეგორია:კამბოჯის ქალაქები
Battambang Battambang Ciudad de Battambang Battambang (province) Khett Batdambang Battambang Battambang 马德望
Technomyrmex arnoldinus
Technomyrmex arnoldinus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Technomyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები